[pic] | COMISIA COMUNITĂŢILOR EUROPENE |

Bruxelles, 12.1.2009

COM(2008) 911 final

2007/0199 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului referitoare la adoptarea unui Regulament al Parlamentului European și al Consiliului de abrogare a Regulamentului (CE) nr. 1775/2005 privind condițiile de acces la rețelele pentru transportul gazelor naturale

2007/0199 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună a Consiliului referitoare la adoptarea unui Regulament al Parlamentului European și al Consiliului de abrogare a Regulamentului (CE) nr. 1775/2005 privind condițiile de acces la rețelele pentru transportul gazelor naturale

1. CONTEXT

Propunere transmisă Parlamentului European și Consiliului [document COM(2007) 532 – 2007/0199/COD] la data de: | 19.9.2007 |

Avizul Comitetului Economic și Social European emis la data de: | 22.4.08 |

Avizul Comitetului Regiunilor emis la data de: | 10.4.08 |

Avizul Parlamentului European (prima lectură) emis la data de: | 9.7.2008 |

Poziția comună adoptată în unanimitate la data de: | [9.1.2009] |

2. OBIECTIVUL PROPUNERII COMISIEI

Prezenta propunere face parte din al treilea pachet legislativ privind piața internă europeană a gazelor și energiei electrice („al treilea pachet legislativ”), care include două directive și trei regulamente.

Obiectivul principal al pachetului menționat este de a stabili cadrul de reglementare necesar pentru ca deschiderea pieței să devină pe deplin eficientă și de a crea o piață unică europeană a gazelor și energiei electrice în interesul cetățenilor și al industriei din Uniunea Europeană. Acest lucru va contribui la menținerea unor prețuri cât se poate de scăzute și la ridicarea standardelor privind serviciile și securitatea aprovizionării.

Aceasta se realizează prin intermediul următoarelor măsuri principale:

- supravegherea reglementară mai eficace de către autoritățile naționale de reglementare independente;

- înființarea unei agenții care să garanteze cooperarea eficientă dintre autoritățile naționale de reglementare și să ia decizii în privința tuturor chestiunilor transfrontaliere pertinente;

- cooperarea obligatorie între operatorii de rețele în vederea armonizării tuturor normelor legate de transportul energiei în Europa și a coordonării planurilor de investiții;

- separarea efectivă a producției de transportul de energie, astfel încât să se elimine orice conflict de interese, să se promoveze investițiile în rețea și să se prevină orice comportament discriminatoriu;

- creșterea transparenței și mai buna funcționare a pieței cu amănuntul;

- solidaritate și cooperare regională sporite între statele membre pentru garantarea siguranței aprovizionării.

3. OBSERVA ȚII PRIVIND POZIȚIA COMUNĂ

3.1. Observa ții generale

Pozițiile comune adoptate de Consiliu referitoare la cele cinci texte care alcătuiesc cel de-al treilea pachet legislativ conțin toate elementele esențiale ale propunerii Comisiei care sunt necesare pentru asigurarea unei funcționării corespunzătoare a pieței interne a gazelor și energiei electrice și, în general, pentru realizarea obiectivelor principale stabilite anterior. Prin urmare, acestea pot fi, în general, susținute de Comisie (a se vedea în continuare punctul 3.2.).

Prima lectură s-a concentrat asupra obținerii acordului în cadrul Consiliului. Amendamentele adoptate de Parlamentul European nu au fost, prin urmare, încorporate în poziția comună în mod formal. Negocierile în acest sens vor avea loc la a doua lectură. Unele dintre amendamentele adoptate de Parlamentul European sunt, totuși, luate în considerare în poziția comună (a se vedea punctul 3.3 de mai jos). Comisia consideră că o parte dintre amendamentele care nu sunt incluse în prezent ar trebui avute în vedere la a doua lectură (a se vedea în continuare punctul 3.4).

3.2. Observa ții specifice

Principalele modificări față de propunerea Comisiei sunt următoarele:

3.2.1 Stabilirea și modificarea codurilor de rețea

Poziția comună modifică propunerea Comisiei în ceea ce privește procesul de stabilire și de modificare a codurilor de rețea. Aceasta introduce un nou concept de orientări-cadru, elaborate de agenție, care trebuie aplicate de operatorii de rețele de transport (TSO) la proiectarea codurilor de rețea europene. (a se vedea punctul 3.3 pentru evaluarea Comisiei)

3.2.2 Planul de investi ții privind rețelele

Comisia a propus ca ENTSOG să elaboreze, la fiecare doi ani, un plan de investiții privind rețelele. Consiliul a modificat această propunere, ENTSOG urmând să elaboreze un plan de investiții privind rețelele cu titlu orientativ și neobligatoriu. (a se vedea punctul 3.3 pentru evaluarea Comisiei)

3.2.3 Costurile ENTSO

Consiliul adaugă cerința ca autoritățile de reglementare să aprobe costurile ENTSO, dacă acestea sunt rezonabile și proporționale. Comisia poate accepta acest amendament dacă se adaugă faptul că aprobarea costurilor are loc ex ante, astfel încât să se prevină incertitudinea juridică pentru TSO în ceea ce privește compensarea costurilor de participare la ENTSO.

3.2.4 Tarife

Comisia a propus ca tarifele să fie stabilite independent pentru punctele de intrare și de ieșire. Consiliul a inclus o perioadă de implementare de doi ani, timp în care statele membre trebuie să se conformeze, care este acceptabilă pentru Comisie.

3.2.5 Transparen ță în utilizarea instalațiilor de stocare

Comisia a propus transparență totală în ceea ce privește utilizarea instalațiilor de stocare și GNL. Consiliul a modificat articolul, afirmând că operatorii sistemelor de stocare pot fi scutiți de publicarea informațiilor privind utilizarea instalațiilor de stocare dacă există un singur utilizator al acestora, dacă publicarea informațiilor ar afecta poziția comercială a acestuia și dacă autoritatea de reglementare aprobă nepublicarea informațiilor. (a se vedea punctul 3.3 pentru evaluarea Comisiei)

3.2.6 Orientări

Comisia a propus o listă exhaustivă de orientări, care acopereau atât orientările existente, cât și un număr de noi subiecte și, de asemenea, orientările care vor avea la bază codurile de rețea.

Consiliul a eliminat în primă fază toate trimiterile explicite la orientările deja menționate în lista codurilor de rețea. Comisia poate fi de acord cu această modalitate de redactare legislativă.

Totuși, Consiliul a eliminat, de asemenea, anumite opțiuni din cadrul orientărilor:

- Comisia a propus posibilitatea de elaborare a unor orientări privind piețele de vânzare cu amănuntul. Statelor membre li se cere să definească procedurile pentru schimbul de date și schimbarea furnizorului, însă Consiliul a mutat articolul în cadrul directivei. În același timp, a eliminat posibilitatea de a emite orientări. Comisia poate accepta aceste două modificări.

- Comisia a propus posibilitatea de elaborare a unor orientări privind piețele secundare de GNL și de stocare. Consiliul a eliminat această opțiune. Comisia consideră că eliminarea acesteia nu este acceptabilă deoarece piețele secundare joacă un rol important în optimizarea utilizării infrastructurii, atât pentru transport, cât și pentru stocare și GNL; prin urmare, în viitor ar putea fi necesare norme pentru toate trei.

3.3. Aspecte ale pozi ției comune care reflectă amendamentele Parlamentului European

În poziția comună se reflectă un număr de amendamente ale Parlamentului European, fie în aceeași formulare, fie în fond. Acestea sunt următoarele:

3.3.1 Competen ța Agenției de a elabora orientări-cadru și coduri

Atât poziția comună a Consiliului, cât și amendamentele Parlamentului European (amendamentul 50) modifică propunerea Comisiei privind procesul de stabilire a codurilor de rețea. Aceasta introduce un nou concept de orientări-cadru, elaborate de agenție, care trebuie aplicate de TSO la proiectarea codurilor de rețea europene.

Comisia susține un rol mai clar definit al Agenției în procesul de elaborare a normelor. În loc ca aceasta să își prezinte avizul în urma proiectării unui cod de către TSO, agenția va defini ex ante cerințele referitoare la coduri sub forma unor orientări-cadru într-un domeniu specific.

Parlamentul European propune, de asemenea, ca Agenția să adopte coduri de rețea obligatorii (amendamentul 51/rev), în timp ce Consiliul menține cerința ca numai Comisia să poată stabili caracterul obligatoriu al codurilor. Comisia nu poate susține încercarea Parlamentului de a face Agenția mai puternică, deoarece aceasta contravine hotărârii Curții Europene de Justiție în cauza Meroni, în care se stabilește că Comisia nu poate delega puteri discreționare unui alt organism.

3.3. Consultarea și monitorizarea de către ENTSO

Atât poziția comună, cât și unul dintre amendamentele Parlamentului European modifică propunerea Comisiei privind consultarea de către ENTSO în sectorul gazelor naturale Poziția comună clarifică rolul ENTSO în comparație cu consultarea de către Agenție. Amendamentul Parlamentului (amendamentul 22) se înscrie pe aceeași direcție, însă este prea restrictiv pentru a menține o anvergură suficientă pentru consultarea și monitorizarea de către ENTSO.

3.3.3. Transparen ță și confidențialitate

Comisia a propus transparență totală în ceea ce privește utilizarea instalațiilor de stocare și GNL. Consiliul a modificat articolul, afirmând că operatorii sistemelor de stocare pot fi scutiți de publicarea informațiilor privind utilizarea instalațiilor de stocare dacă există un singur utilizator al acestora, dacă publicarea informațiilor ar afecta poziția comercială a acestuia și dacă autoritatea de reglementare aprobă nepublicarea informațiilor. Parlamentul a propus includerea unui articol (amendamentul 42) care permite operatorilor sistemelor de stocare și GNL să nu publice datele, dacă acest lucru ar încălca cerințele de confidențialitate.

În opinia Comisiei, amendamentul Parlamentului nu este suficient de restrictiv și acordă întâietate confidențialității în defavoarea transparenței, în vreme ce o piață competitivă necesită ca transparența să constituie norma, iar confidențialitatea o excepție. Amendamentul Consiliului este acceptabil în acest caz al utilizatorilor unici ai instalațiilor de stocare, deoarece ele sunt de obicei instalații de stocare de capacitate mică pe care operatorii de rețele le gestionează în principal pentru propriul uz. Posibilitatea de scutire de la obligațiile privind transparența se limitează în mod adecvat la cazurile utilizatorilor unici ai instalațiilor de stocare, deoarece se presupune că pe piață se cunoaște faptul că unele dintre aceste instalații de stocare (de capacitate mică) nu au decât un singur utilizator. Prin urmare, publicarea datelor ar putea afecta poziția comercială a deținătorului capacității de stocare a instalației, mai ales dacă competitorii dezvoltă instalații de stocare pe noi piețe.

3.4. Amendamente ale Parlamentului European aprobate de Comisie, dar neagreate de Consiliu

Comisia poate accepta – în unele cazuri cu condiția unei exprimări mai exacte sau a reformulării – integral sau cel puțin parțial majoritatea amendamentelor adoptate de Parlament. Acesta este cazul următoarelor aspecte principale.

3.4.1. Competen ța Agenției în ceea ce privește planurile de investiții

În cadrul poziției comune, ENTSO adoptă un plan orientativ de dezvoltare a rețelelor pe 10 ani. Acest plan este examinat de Agenție, care poate propune modificări Comisiei și ENTSO. Parlamentul European propune ca Agenția să adopte un plan obligatoriu de investiții în rețele, care să fie elaborat de ENTSO. Comisia nu poate accepta ca Agenției să i se acorde competențe discreționare pentru adoptarea unui plan de investiții obligatoriu. Comisia ar putea totuși să susțină adoptarea de către Agenție a unui plan de investiții neobligatoriu, sau ca aceasta să joace un rol în monitorizarea coerenței dintre planurile de investiții naționale aprobate de organismele de reglementare naționale și planul ENTSO de dezvoltare a rețelelor pe 10 ani.

3.4.2. Competențele autorităților naționale de reglementare

Parlamentul a propus extinderea competențelor autorităților de reglementare prin sporirea rolului acestora în controlul atribuirii capacității și gestionării congestionării rețelelor pentru instalațiile de stocare și GNL (amendamentul 41), precum și a rolului acestora în aplicarea regulamentului (amendamentele 39, 46).

4. CONCLUZII

Comisia este de părere că poziția comună menține punctele-cheie ale propunerii Comisiei. Comisia consideră că, în ceea ce privește aspectele principale, poziția comună asigură în general un bun echilibru și reprezintă un compromis viabil, care va permite pieței interne a gaze și energie electrică să funcționeze adecvat. Totuși, Comisia consideră că o parte dintre amendamentele adoptate de Parlamentul European în prima lectură ar trebui încorporate numai cu ocazia celei de-a doua lecturi.